apa bagusnya mysejahtera?
ia dapat membantu kerajaan dalam usaha memutuskan rantaian jangkitan seterusnya menangani wabak covid-19. ia juga membantu individu mengenal pasti tahap kesihatan mereka sepanjang penularan wabak covid-19. bukan itu sahaja, mysejahtera boleh bantu individu mendapatkan bantuan kesihatan dan tindakan yang perlu diambil jika dijangkiti covid-19. dan pastinya dengan mysejahtera, seseorang itu boleh mengenal pasti hospital dan klinik terdekat untuk mendapatkan pemeriksaan dan rawatan covid-19.
aplikasi mysejahtera dibangunkan melalui kerjasama strategik antara majlis keselamatan negara (mkn), kementerian kesihatan malaysia (kkm), unit pemodenan tadbiran dan perancangan pengurusan malaysia (mampu), suruhanjaya komunikasi dan multimedia malaysia (skmm) dan kementerian sains, teknologi dan inovasi (mosti).